2 Daarom het jy o mens, wie jy ook al is,+ geen verskoning as jy oordeel nie, want as jy iemand anders oordeel, veroordeel jy jouself omdat jy wat oordeel, dieselfde dinge doen.+ 2 Nou weet ons dat God se oordeel teen dié wat sulke dinge doen, in ooreenstemming met die waarheid is.
3 Maar jy, o mens wat dié oordeel wat sulke dinge doen terwyl jy dit self doen, dink jy dat jy die oordeel van God sal vryspring? 4 Of verag jy God se oorvloedige goedhartigheid+ en verdraagsaamheid+ en geduld+ omdat jy nie weet dat God jou in sy goedhartigheid wil help om berou te toon nie?+ 5 Deur jou hardkoppigheid en jou onberouvolle hart maak jy God woedend. God sal hierdie woede op die dag van sy regverdige oordeel openbaar.+ 6 En hy sal elkeen volgens sy werke terugbetaal:+ 7 Ewige lewe vir dié wat heerlikheid en eer en onsterflikheid*+ soek deur te volhard in goeie werk, 8 maar straf en woede vir dié wat daarvan hou om te stry en wat aan die waarheid ongehoorsaam is maar aan onregverdigheid gehoorsaam is.+ 9 Dit sal sleg gaan met almal wat slegte dinge doen, en hulle sal swaarkry, eers die Jood, maar ook die Griek, 10 maar almal wat doen wat goed is, sal heerlikheid en eer en vrede ontvang, eers die Jood,+ maar ook die Griek.+ 11 Want God is nie partydig nie.+
12 Almal wat sonder wet gesondig het, sal ook sonder wet sterf,+ maar almal wat onder die wet gesondig het, sal deur die wet geoordeel word.+ 13 Want dié wat hoor wat die wet sê, is nie die regverdiges voor God nie, maar dié wat doen wat die wet sê, sal regverdig verklaar word.+ 14 Want wanneer mense van die nasies, wat geen wet het nie,+ van nature die dinge van die wet doen, is hierdie mense, al het hulle geen wet nie, ’n wet vir hulleself. 15 Dit is juis hulle wat toon dat die inhoud van die wet in hulle harte geskryf is, terwyl hulle gewete saam met hulle getuig en hulle deur hulle eie gedagtes beskuldig of selfs vrygespreek word. 16 Dit sal gebeur op die dag wanneer God deur Christus Jesus die geheime dinge van die mense oordeel.+ Hierdie dinge is deel van die goeie nuus wat ek bekend maak.
17 Jy is dalk nou in naam ’n Jood+ en vertrou op die wet en is trots om deel van God se volk te wees. 18 Jy ken sy wil en kan bepaal watter dinge van groot waarde is omdat jy uit die Wet geleer* is.+ 19 Jy is daarvan oortuig dat jy ’n gids vir die blindes is, ’n lig vir dié in duisternis, 20 iemand wat onredelike mense reghelp, ’n onderrigter van jong kinders, iemand wat basiese kennis van die waarheid in die Wet het. 21 Maar jy, die een wat iemand anders leer, leer jy dan nie jouself nie?+ Jy, die een wat preek: “Moenie steel nie,”+ steel jy? 22 Jy, die een wat sê: “Moenie egbreuk pleeg nie,”+ pleeg jy egbreuk? Jy, die een wat afgode walglik vind, beroof jy tempels? 23 Jy wat trots is op die Wet, doen jy God oneer aan deur die Wet te oortree? 24 Want “die naam van God word onder die nasies gelaster as gevolg van julle,” net soos daar geskryf is.+
25 Die besnydenis+ is in werklikheid slegs voordelig as jy die wet gehoorsaam,+ maar as jy ’n oortreder van die wet is, is jy soos iemand wat nie besny is nie. 26 Maar as iemand wat nie besny is nie,+ die regverdige vereistes van die Wet gehoorsaam, sal hy wees soos iemand wat besny is, nie waar nie?+ 27 En as iemand fisies nie besny is nie en die Wet gehoorsaam, sal hy jou oordeel omdat jy die Wet oortree, al is jy besny en onder die geskrewe Wet. 28 Want om ’n Jood te wees, is nie iets uiterliks nie,+ en besnydenis is ook nie iets uiterliks, aan die liggaam,* nie.+ 29 ’n Ware Jood is ’n Jood in sy binneste,+ en sy besnydenis is ’n besnydenis van die hart+ wat deur gees gedoen is en nie deur ’n geskrewe Wet nie.+ So iemand kry lof van God, nie van mense nie.+